Errol Flynn

Errol Leslie Thomson Flynn (Hobart, 1909ko ekainaren 20 – Vancouver, 1959ko urriaren 14) aktore izan zen.

Errol Flynn, Hollywoodeko aktore dotorea eta Hollywoodeko mito handienetakoa da. Capitan Blood (bere lehen film arrakastatsua) The prince and the pauper, The Adventures of Robin Hood, The sisters eta The Dawn Patrol lanek aktore polemiko honen ibilbidea bermatzen dute.

Errol Flynn abenturazko zinemaren adierazlerik nabarmenena dugu

 Bizitza 

Errol Leslie Thomson Flynn 1909eko ekainaren 20an jaio zen Hobarten, Australian, familia dirudun batean. Errol txikiak ez zuen inoiz diziplina larregirik izan eta matrikulatuta egon zen eskola guztietatik kanporatu zuten, artean Australian zela.

Geroago, Flynn Erresuma Batura joan zen bizitzera, baina han ere ez zuen zorte handirik izan eta lanean hastea pentsatu zuen nerabezaroan. Australiara itzuli eta itsas-postako idazkari lanetan aritu zen, eta urre bila aritzea ere erabaki zuen geroago. Gainera, bidaiatzeko dirurik ez zuenez, arrantzale, Gineako tabako-plantazio bateko arduradun, boxeolari eta ganaduen zikiratzaile aritu zen.

Flynnen gorpuzkera atletikoak ekoizle baten interesa piztu zuen eta, horri esker, In the wake of the Bounty (1933) film australiarrean hartu zuen parte. Gustura egin zuen lan Flynnek pelikulan, eta Northampton Repertory konpainia britainiarrean izena eman zuen, interpretazioa ikasteko. Handik denbora gutxira, 1935.ean, Warner estudioek kontratatu zuten.

Captain Blood ("Blood kapitaina", 1935) izan zen Errol Flynnek egin zuen lehen pelikula estatubatuarra. Piraten istorioetan oinarritutako film horrekin hasi zuen Flynnek bere ibilbide arrakastatsua.

1935. urteko ekainean, Lili Damita aktorearekin ezkondu zen. This is the night (1932) filmaren protagonista izan zen Damita, eta Cary Grantekin egin zuen lan, aktore mitikoarentzat lehena zen film horretan. 1942. urtean dibortziatu zen bikotea.

Abenturazko pelikulen aktore ezagunenetakoa bihurtzen ari zen Flynn garai hartan. 30ko hamarkadan arrakasta handia izan zuen La carga de la brigada ligera (1936, Curtiz), El príncipe y el mendigo (1937, William Keighley), The Adventures of Robin Hood (1938, Michael Curtiz eta William Keighley), The Dawn Patrol (1938, Edmund Goulding) Las hermanas (1938, Anatole Litvak), The Private Lives of Elizabeth and Essex (1939) eta Dodge City (1939) pelikulekin.

Osasun arazoak zituela eta, ez zen Bigarren Mundu Gerrara joan eta filmak egiten jarraitu zuen. Hauek dira Flynnek 40ko hamarkadan egin zituen film sonatuenak: The sea hawk (1940, Curtiz), They Died with Their Boots On (1941, Raoul Walsh), Gentleman Jim (1942, Walsh), Edge of darkness (1943, Lewis Milestone), Objective, Burma! (1945, Walsh) eta El burlador de Castilla (1948, Vincent Sherman).

1943. urtean bigarren aldiz ezkondu zen, oraingoan Nora Eddingtonekin. El burlador de Castilla filmean egin zuen lan Flynnen emazteak, baina Shermanek zuzendutako pelikularen produkzioaren urtean banandu egin ziren. Alkoholarekin eta drogekin zuen menpekotasunaren ondorioz, oso arin zahartu zen Flynn, eta, 50 urte zituela, oroimenak huts egiten zion eta nekatu itxura zuen. Ibilbide artistikoa ere kolokan jarri zuen.

Arrakasta gutxiko film batzuk (Kim de la India, adibidez) egin ondoren, aktorea Europara joan zen pelikulak filmatzera. Gure kontinentean egindako lanek ere ez zuten ikusleen babesa izan eta bere ibilbidean atsedenaldi bat egitea erabaki zuen. Lanari berriz ekiteko, Hollywoodera itzuli zen eta, besteak beste, The sun also rises (1958, Henry King), Las raices del cielo (1958, John Huston) eta Cuban Rebel Girls (1959) pelikula dramatikoetan egin zuen lan.

1950. urtean hirugarren aldiz ezkondu zen, Patrice Wymore aktorearekin. Cerco de fuego (1950) filmean egin zuten lan elkarrekin Flynnek eta Wymorek. Handik urte batzuetara, 1959.ean, hil zen Errol Flynn aktore ezaguna.

 Bibliografia 
 Beam Ends (1937)
 Showdown (1946)
 My Wicked, Wicked Ways (1959)

 Filmagintza 
 Film luzeak 
 1930eko hamarkada 
 Urtea # Filma Pertsonaia Zinema zuzendaria19331In the Wake of the Bounty Fletcher ChristianCharles Chauvel2 I Adore YouBitGeorge King1935 3 Murder at Monte Carlo DyterRalph Ince4 The Case of the Curious Bride Gregory MoxleyMichael Curtiz5 Don't Bet on BlondesDavid Van DusenRobert Florey6 Captain BloodPeter Blood Michael Curtiz1936 7The Charge of the Light Brigade Geoffrey Vickers Michael Curtiz 1937 8 The Green Light Dr. Newell PageFrank Borzage9 The Prince and the PauperMiles HendonWilliam Keighley10 Another DawnCaptain Denny RoarkWilliam Dieterle 11 The Perfect SpecimenGerald Beresford WicksMichael Curtiz1938 12 The Adventures of Robin Hood Sir Robin of Locksley (Robin Hood)Michael Curtiz 13 Four's a Crowd Robert Kensington LansfordMichael Curtiz 14 The Sisters Frank MedlinAnatole Litvak 15 The Dawn Patrol Captain CourtneyEdmund Goulding1939 16 Dodge City Wade HattonMichael Curtiz 17 The Private Lives of Elizabeth and Essex  Robert DevereuxMichael Curtiz

 1940ko hamarkada 
 Urtea # Filma Pertsonaia Zinema zuzendaria1940 18 Virginia City Kerry BradfordMichael Curtiz 19 The Sea Hawk Geoffrey Thorpe kapitainaMichael Curtiz 20 Santa Fe Trail Jeb StuartMichael Curtiz1941 21 Footsteps in the Dark Francis WarrenLloyd Bacon 22 Dive Bomber Lieutenant Douglas LeeMichael Curtiz 23 They Died with Their Boots On George Armstrong CusterRaoul Walsh1942 24 Desperate Journey Flight Lieutenant Terrence ForbesRaoul Walsh 25 Gentleman Jim James J. CorbettRaoul Walsh1943 26 Edge of Darkness  Gunnar BroggeLewis Milestone 27 Thank Your Lucky Stars BeraDavid Butler 28 Northern Pursuit Steve WagnerRaoul Walsh 1944 29 Uncertain Glory Jean PicardRaoul Walsh1945 30 Objective, Burma! Major NelsonRaoul Walsh 31 San Antonio Clay HardinDavid Butler 1946 32 Never Say Goodbye Phil GayleyJames V. Kern1947 33 Always TogetherBeraFrederick de Cordova 34 Cry Wolf  Mark CaldwellPeter Godfrey 35 Escape Me NeverSebastian Dubrok1948 36 Silver RiverMike McCombRaoul Walsh 37 Adventures of Don Juan Don Juan de Marana1949 38 It's a Great FeelingJeffrey BushdinkleDavid Butler 39 That Forsyte WomanSoames ForsyteCompton Bennett

 1950eko hamarkada 
 Urtea # Filma Pertsonaia Zinema zuzendaria1950  40 Montana Morgan LaneRay Enright 41 Rocky Mountain Lafe BarstowWilliam Keighley 42 Kim Mahbub AliVictor Seville1951 43 Hello GodThe Man on Anzio BeachWilliam Marshall 44 Adventures of Captain Fabian Captain Michael FabianWilliam Marshall1952 45 Mara Maru Gregory MasonGordon Douglas 46 Against All FlagsBrian HawkeGeorge Sherman 1953 47 The Master of BallantraeJamie DurrisdeerWilliam Keighley 1954 48 Il Maestro di Don GiovanniRenzoMilton Krims1955 49 Lilacs in the Spring John BeaumontHerbert Wilcox 50 The Warriors Eduardo Printze BeltzaHenry Levin 51 King's RhapsodyKing RichardHerbert Wilcox1957 52 IstanbulJames BrennanJoseph Pevney 53 The Big Boodle Ned SherwoodRichard Wilson 54 The Sun Also Rises Mike CampbellHenry King1958 55 Too Much, Too Soon John BarrymoreArt Napoleon 56 The Roots if Heaven Major ForsytheJohn Huston 1959  57 Cuban Rebel Girls BeraBarry Mahon  58 Cuban StoryBeraVictor Pahlen

 Film laburrak 
 Urtea # Filma Pertsonaia Zinema zuzendaria1935 1 A Dream Comes True BeraGeorge Bilson 2 Pirate Party on Catalina IsleBeraAlexander Van Horn1938 4 Breakdowns of 1938 Bera -  5 For Auld Lang Syne Bera - 1943 6 Show Business at WarBeraLouis De Rochemont1952  7 Cruise of the Zaca NarratzaileaBera 8 Deep Sea FishingNarratzaileaBera

 Bukatu gabeko filma 
 Urtea # Filma Pertsonaia Zinema zuzendaria 1953 1 William Tell William TellJack Cardiff

Kategoria:Tasmaniarrak
Kategoria:Australiako aktoreak
Kategoria:Ameriketako Estatu Batuetako aktoreak
Kategoria:Anglo-estatubatuarrak
Kategoria:Anglo-australiarrak
Kategoria:Irlandar estatubatuarrak
Kategoria:Irlandar australiarrak
Kategoria:Eskoziar estatubatuarrak
Kategoria:Eskoto-australiarrak
Kategoria:Gaixotasun kardiobaskularrek hildakoak